ai4bharat/Pralekha huggingface dataset:
অর্থমন্ত্রক
২০২০-২১ অর্থ বর্ষে শর্তাধীন প্রত্যক্ষ কর সংগ্রহের পরিমাণ প্রায় ৫ শতাংশ বৃদ্ধির সম্ভাবনা রয়েছে
নতুন দিল্লি, ০৯ এপ্রিল, ২০২১
২০২১-২১ অর্থ বর্ষে শর্তাধীন প্রত্যক্ষ কর সংগ্রহের পরিমাণ প্রায় ৯.৪৫ লক্ষ কোটি টাকায় পৌঁছানোর সম্ভাবনা রয়েছে বলে মনে করা হচ্ছে। এই প্রত্যক্ষ কর সংগ্রহের মধ্যে কর্পোরেশন কর ৪.৫৭ লক্ষ কোটি এবং ব্যক্তিগত আয়কর সহ নিরাপত্তা সংক্রান্ত লেনদেন কর ৪.৮৮ লক্ষ কোটি টাকা হতে পারে। ২০২০-২১ অর্থ বর্ষে গড়ে প্রত্যক্ষ কর সংগ্রহের পরিমাণ ১২.০৬ লক্ষ কোটি টাকায় দাঁড়িয়েছে। এর মধ্যে রয়েছে কর্পোরেশন কর ৬.৩১ লক্ষ কোটি, ব্যক্তিগত আয়কর সহ নিরাপত্তা সংক্রান্ত লেনদেন কর ৫.৭৫ লক্ষ কোটি, অগ্রিম কর ৪.৯৫ লক্ষ কোটি, ট্যাক্স ডিডাকটেড অ্যাট সোর্স  ৫.৪৫ লক্ষ কোটি, স্বমূল্যায়ন কর ১.০৭ লক্ষ কোটি, নিময়িত মূল্যায়ন কর ৪২ হাজার ৩৭২ কোটি, লভ্যাংশ বিতরণ কর ১৩ হাজার ২৩৭ কোটি এবং অন্যান্য ছোট ক্ষেত্রের আওতায় কর ২ হাজার ৬১২ কোটি টাকা।
বিভিন্ন রকম প্রতিবন্ধকতা মোকাবিলা করে ২০২০-২১ অর্থ বর্ষে অগ্রিম কর সংগ্রহের পরিমাণ ৪.৯৫ লক্ষ কোটি টাকায় দাঁড়িয়েছে। পূর্ব অর্থ বর্ষে অগ্রিম কর সংগ্রহের পরিমাণ ছিল ৪.৬৪ লক্ষ কোটি টাকা। ফলে ২০২০-২১ অর্থ বর্ষে অগ্রিম কর সংগ্রহের হার প্রায় ৬.৭ শতাংশ বৃদ্ধি পেয়েছে।
২০১৯-২০ অর্থ বর্ষে টাকা ফেরতের পরিমাণ ছিল ১.৮৩ লক্ষ কোটি টাকা। ২০২০-২১ অর্থ বর্ষে তা প্রায় ৪২.১ শতাংশ বৃদ্ধি পেয়ে ২.৬১ লক্ষ কোটি টাকায় পৌঁছেছে।
CG/SS/SKD
(Visitor Counter : 181
প্রধানমন্ত্রীরদপ্তর
স্বাধীনতা দিবসে প্রধানমন্ত্রীর ভাষণে নিজস্ব চিন্তা-ভাবনা ভাগ করে নেওয়ার সুযোগ
নয়াদিল্লী, ৩০ জুলাই, ২০২১
আসন্ন স্বাধীনতা দিবসে প্রধানমন্ত্রীর ভাষণে নিজস্ব চিন্তা-ভাবনা ভাগ করে নেওয়ার জন্য সাধারণ মানষের কাছে আহ্বান জানিয়েছে MyGov ।
MyGov পোস্টের সঙ্গে একটি পোস্ট যুক্ত করে প্রধানমন্ত্রীর কার্যালয় থেকে এক ট্যুইট বার্তায় জানানো হয়েছে যে,
“লালকেল্লার প্রাকার থেকে আপনার চিন্তা-ভাবনা প্রতিধ্বনিত হবে।
১৫ আগস্ট প্রধানমন্ত্রী@নরেন্দ্রমোদী’র ভাষণে আপনার চিন্তা-ভাবনা ও পরামর্শগুলি কি? সেগুলি @mygovindia-তে ভাগ করে নিতে পারেন।”
CG/SS/NS
(Visitor Counter : 120
প্রধানমন্ত্রীরদপ্তর
রাজ্যসভার বিদায়ী সদস্যদের উদ্দেশ্যে প্রধানমন্ত্রীর বিদায়ী সম্ভাষণ
“অভিজ্ঞ সদস্যরা যখন অবসর নেন, তখন এই কক্ষে শূণ্যতার অনুভূতি হয়”
“এই কক্ষে সারা দেশের সংবেদনশীলতা, ভাবনা, ব্যথা ও উৎসাহের প্রতিফলন ঘটে”
নয়াদিল্লি, ৩১ মার্চ, ২০২২
প্রধানমন্ত্রী শ্রী নরেন্দ্র মোদী রাজ্যসভা বিদায়ী সদস্যদের অবদানের প্রশংসা করে তাঁদের ভবিষ্যতের জন্য শুভেচ্ছা জানিয়েছেন। অবসর নিতে চলা সদস্যদের অভিজ্ঞতার প্রসঙ্গ উল্লেখ করে শ্রী মোদী বলেন, এঁদের অবসরের সঙ্গে সঙ্গে কক্ষের বাকি সদস্যদের দায়িত্ব ও কর্তব্য বৃদ্ধি পায় কারণ, কক্ষের বর্তমান সদস্যরাই বিদায়ী সদস্যদের কর্তব্য পালনের প্রথাকে এগিয়ে নিয়ে যাবেন।
প্রধানমন্ত্রী বলেন, সংসদের এই কক্ষে সারা দেশের সংবেদনশীলতা, ভাবনা, ব্যথা ও উৎসাহের প্রতিফলন ঘটে। তিনি আরও বলেন, সদস্য হিসেবে আমরা যেমন এই কক্ষে অনেক অবদান রাখি এটা যেমন সত্যি, তেমনই এটাও বাস্তব যে সমাজের বিভিন্ন রূপ সম্পর্কে এই কক্ষ জ্জানার ও উপলব্ধি করার সুযোগ করে দেয়।
প্রধানমন্ত্রী আরও বলেন, এই কক্ষের কয়েকজন সদস্য অবসর নিতে চলেছেন। তবে তাঁরা তাঁদের সুদীর্ঘ অভিজ্ঞতা দেশের প্রতিটি প্রান্তে পৌঁছে দেবেন।
প্রধানমন্ত্রী ভবিষ্যৎ প্রজন্মের কাছে সংসদের প্রকৃত রূপ তুলে ধরতে বিভিন্ন স্মরণীয় ঘটনা লিখে রাখার জন্য সদস্যদের পরামর্শ দেন। তিনি আরও বলেন, কক্ষের সদস্যরা দেশকে সঠিক দিশা দেখান ও প্রভাবিত করেন। তাই, তাঁদের স্মৃতিচারণাকে প্রাতিষ্ঠানিকভাবে দেশের উন্নয়নে ব্যবহার করা যেতে পারে বলেও শ্রী মোদী অভিমত প্রকাশ করেন।
‘আজাদি কা অমৃত মহোৎসব’ উদযাপনে সাধারণ মানুষকে অনুপ্রাণিত করার জন্যও শ্রী মোদী কক্ষের বিদায়ী সদস্যদের অনুরোধ জানান।
CG/BD/DM/
(
পরিবেশওঅরণ্যমন্ত্রক
স্বাধীনতার ৭৫তম বর্ষে দেশে ৭৫টি রামসর সাইট
ভারত আরও ১১টি জলাভূমিকে রামসর তালিকাভুক্ত অন্তর্ভুক্ত করেছে
নয়াদিল্লি, ১৩ অগাস্ট, ২০২২
স্বাধীনতার ৭৫তম বর্ষে আরও ১১টি জলাভূমি রামসর তালিকাভুক্ত করায় দেশে মোট ৭৫টি জলাভূমি রামসর সাইট – এর তালিকাভুক্ত হয়েছে। ৪টি তামিলনাডুতে, ৩টি ওডিশায়, ২টি জম্মু-কাশ্মীরে এবং মধ্যপ্রদেশ ও মহারাষ্ট্রে ১টি করে জলাভূমি অর্থাৎ ১১টি নতুন জলাভূমিকে ౼ সম্প্রতি এই তালিকায় যুক্ত করা হয়েছে। ১৯৮২’র পয়লা ফেব্রুয়ারি ইরানের রামসরে আয়োজিত সম্মেলনে ভারত জলাভূমির এই জোটে অন্তর্ভুক্ত হয়। ১৯৮২ থেকে ২০১৩ পর্যন্ত ২৬টি জলাভূমি রামসর সাইটের মর্যাদা পায়। পরবর্তীতে ২০১৪ থেকে ২০২২ সময়কালে আরও ৪৯টি জলাভূমিকে এই তালিকায় অন্তর্ভুক্ত করা হয়েছে। দেশের মধ্যে তামিলনাডুতে সবচেয়ে বেশি – ১৪টি জলাভূমি রামসর সাইটের মর্যাদা পেয়েছে। এরপরই উত্তর প্রদেশের স্থান। এই রাজ্যে মোট ১০টি জলাভূমি রামসর সাইটের মর্যাদা পেয়েছে।
(PG/CB/SB
প্রতিরক্ষামন্ত্রক
প্রতিরক্ষা মন্ত্রী ই-ছাউনি পোর্টাল এবং মোবাইল অ্যাপের সূচনা করেছেন ; সুপ্রশাসনের লক্ষ্যে ই-ছাউনি একটি বড় পদক্ষেপ
নয়াদিল্লী, ১৬ ফেব্রুয়ারি, ২০২১
প্রতিরক্ষা মন্ত্রী শ্রী রাজনাথ সিং আজ নতুন দিল্লীতে ই-ছাউনি পোর্টাল এবং মোবাইল অ্যাপের সূচনা করেছেন। সারা দেশে ৬২টি ক্যান্টনমেন্ট বোর্ডের ২০ লক্ষের বেশি আবাসিককে অনলাইনে অসামরিক পরিষেবা পৌঁছে দেওয়ার লক্ষ্যে এই পোর্টাল  চালু করা হয়েছে। এই পোর্টালের মাধ্যমে ক্যান্টনমেন্ট এলাকার বাসিন্দারা অনলাইনে বিভিন্ন পরিষেবা গ্রহণ করতে পারবেন। এই পরিষেবাগুলির মধ্যে রয়েছে চুক্তিপত্র নবীকরণ, জন্ম ও মৃত্যু শংসাপত্র আবেদন, জল ও নিকাশী সংযোগ, ট্রেড লাইসেন্স, ভ্রাম্যমান শৌচাগার, বিভিন্ন ধরণের কর ও মাশুল প্রদান প্রভৃতি। ডাইরেক্টরেট জেনারেল ডিফেন্স এস্টেট, ভারত ইলেক্ট্রনিক্স লিমিটেড এবং ন্যাশন্যাল ইনফরমেটিক্স সেন্টার যৌথভাবে এই পোর্টালটি তৈরি করেছে। এই উদ্যোগের ফলে ক্যান্টনমেন্ট এলাকার বাসিন্দারা বাড়িতে বসে বিভিন্ন পরিষেবার সুযোগ গ্রহণ করতে পারবেন।
ই-ছাউনি পোর্টাল ও মোবাইল অ্যাপের সূচনা করে প্রতিরক্ষা মন্ত্রী পুনরায় বলেছেন সাধারণ মানুষের কাছে যত বেশি সম্ভব পরিষেবা পৌঁছে দেওয়ার মাধ্যমে দেশের আর্থ-সামাজিক উন্নয়ন আরও ত্বরান্বিত করাই সরকারের লক্ষ্য। এই লক্ষ্যে প্রশাসনিক ব্যবস্থাকে আরও কার্যকর ও স্বচ্ছ করে তোলা হচ্ছে। তিনি আরও বলেন, সরকার নাগরিক বান্ধব ব্যবস্থা গড়ে তোলার ওপর গুরুত্ব দিচ্ছে যাতে সাধারণ মানুষের জীবন যাপনে মানোন্নয়ন ঘটানো যায়। প্রধানমন্ত্রী শ্রী নরেন্দ্র মোদী সুপ্রশাসন ব্যবস্থা গড়ে তুলতে এবং মানুষের জীবনযাপনের মানোন্নয়নে ন্যূনতম সরকার-সর্বাধিক সুপ্রশাসন, ডিজিটাল ইন্ডিয়া ও ই-প্রশাসন ব্যবস্থার মতো উদ্যোগ শুরু করেছেন। সুপ্রশাসনের লক্ষ্যে সাধারণ মানুষের কাছে আরও বেশি পরিষেবা পৌঁছে দিতে ই-ছাউনি পোর্টাল একটি বড় পদক্ষেপ বলে প্রতিরক্ষা মন্ত্রী অভিমত প্রকাশ করেন।
নতুন ভারতের দৃষ্টিভঙ্গীর সঙ্গে সঙ্গতি রেখে ক্যান্টনমেন্ট বোর্ডগুলির কাজকর্ম পরিচালনায় সংস্কারের লক্ষ্যে ই-ছাউনি পোর্টাল'কে একটি অভিনব প্রয়াস বলে উল্লেখ করে প্রতিরক্ষা মন্ত্রী আশাপ্রকাশ করেন, এই পোর্টাল ক্যান্টনমেন্ট বোর্ডগুলির পরিষেবা প্রদান ব্যবস্থায় আরও দক্ষতা ও স্বচ্ছতা নিয়ে আসবে। একইসঙ্গে সাধারণ মানুষও সময়সীমার মধ্যে পরিষেবার সুযোগ-সুবিধা নিতে পারবেন। এই পোর্টালটিকে আরও বেশি নাগরিক-বান্ধব করে তোলার জন্য প্রতিরক্ষা মন্ত্রী পরিষেবা ব্যবহারকারীদের মতামত/পরামর্শ নিয়মিত ব্যবধানে সংগ্রহ করতে সংশ্লিষ্ট আধিকারিকদের নির্দেশ দিয়েছেন।
প্রতিরক্ষা মন্ত্রী আরও বলেছেন, গত কয়েক বছরে ভারত প্রতিরক্ষা, অর্থনীতি, বাণিজ্য, তথ্য প্রযুক্তি, কৃষি ও বিনিয়োগের ক্ষেত্রে বিশ্বের অগ্রণী দেশ হয়ে উঠেছে। আজকের এই অনুষ্ঠানে চিফ অফ ডিফেন্স স্টাফ জেনারেল বিপিন রাওয়াত, ডাইরেক্টর জেনারেল ডিফেন্স এস্টেট শ্রীমতি দীপা বাজোয়া সহ প্রতিরক্ষা মন্ত্রকের সামরিক ও অসামরিক বিভাগের উচ্চপদস্থ আধিকারিকরা উপস্থিত ছিলেন।
অ্যান্ড্রয়েড মোবাইলে ই-ছাউনি অ্যাপ ডাউনলোড করার জন্য নিম্নলিখিত লিঙ্কে ক্লিক করুন :
প্রধানমন্ত্রীরদপ্তর
বিশিষ্ট গান্ধীবাদী শকুন্তলা চৌধুরীর জীবনাবসানে প্রধানমন্ত্রীর শোক প্রকাশ
নয়াদিল্লি, ২১ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী বিশিষ্ট গান্ধীবাদী শকুন্তলা চৌধুরীর জীবনাবসানে গভীর শোক প্রকাশ করেছেন।
এক ট্যুইটে প্রধানমন্ত্রী বলেছেন, “গান্ধীবাদী আদর্শগুলি প্রচারে আজীবন তিনি যে প্রয়াস গ্রহণ করেছিলেন, তার জন্য শকুন্তলা চৌধুরীজী চিরস্মরণীয় হয়ে থাকবেন। শরণীয়া আশ্রমে তিনি যে মহান কর্তব্য পালন করেছেন, তা বহু মানুষের জীবনে ইতিবাচক প্রভাব ফেলেছে। তাঁর প্রয়াণে অত্যন্ত ব্যথিত। তাঁর পরিবার ও অগণিত গুণমুগ্ধদের প্রতি আমার সমবেদনা। ওম শান্তি”।
CG/BD/SB
(
স্বরাষ্ট্র মন্ত্রক
মন্ত্রিসভার দুটি সিদ্ধান্ত সম্পর্কে প্রধানমন্ত্রী শ্রী নরেন্দ্র মোদীর প্রতি কৃতজ্ঞতা প্রকাশ করলেন স্বরাষ্ট্র মন্ত্রী শ্রী অমিত শাহ
নয়াদিল্লি, ১৪ অক্টোবর, ২০২০
কেন্দ্রীয় মন্ত্রিসভার বৈঠকে আজ যে দুটি সিদ্ধান্ত গৃহীত হয়েছে সে সম্পর্কে প্রধানমন্ত্রী শ্রী নরেন্দ্র মোদীর প্রতি কৃতজ্ঞতা প্রকাশ করেছেন স্বরাষ্ট্র মন্ত্রী শ্রী অমিত শাহ।
একগুচ্ছ ট্যুইটে শ্রী শাহ বলেছেন, জম্মু ও কাশ্মীর তথা লাদাখের জন্য দীনদয়াল অন্ত্যোদয় রাষ্ট্রীয় আজীবিকা মিশনের আওতায় যে ৫২০ কোটি টাকার বিশেষ প্যাকেজ অনুমোদন করা হয়েছে তা গ্রামাঞ্চলের ১০ লক্ষ মহিলার ক্ষমতায়নের পাশাপাশি, সেখানকার অর্থনীতির বিকাশে সহায়ক হবে এবং গ্রামের মহিলারা জীবন-জীবিকার একাধিক পন্থা খুঁজে পেয়ে নিজেদেরকে আত্মনির্ভর করে তুলবে।
স্বরাষ্ট্র মন্ত্রী আরও বলেন, ভারতীয় শিক্ষা ব্যবস্থায় 'স্টারস' কর্মসূচিটি একটি মাইলফলক হয়ে উঠতে চলেছে। মোদী মন্ত্রিসভা ৫,৭১৮ কোটি টাকার এই কর্মসূচিটি রূপায়ণের সিদ্ধান্ত নিয়েছে। জাতীয় শিক্ষানীতি উদ্দেশ্যগুলির সঙ্গে সাযুজ্য রেখে এই কর্মসূচিতে গুণমান-ভিত্তিক শিক্ষণ ব্যবস্থার ওপর গুরুত্ব দেওয়া হবে।
শ্রী শাহ বলেন, প্রথাগত বাধা-বিপত্তি ভেঙে প্রধানমন্ত্রী মোদীর সরকার যে 'স্টারস' কর্মসূচি রূপায়ণের সিদ্ধান্ত নিয়েছে তা কার্যকর হলে শিক্ষা ব্যবস্থায় আমূল পরিবর্তন আসবে এবং শিক্ষার গুণমান বৃদ্ধির পাশাপাশি, শিক্ষক-শিক্ষিকাদের দক্ষতা বৃদ্ধিতে সহায়ক হবে। সেইসঙ্গে, সমগ্র বিদ্যালয়-শিক্ষা ব্যবস্থার গুণমানের ওপর আরও বেশি গুরুত্ব দেওয়া সম্ভব হবে।
CG/BD/DM
(Visitor Counter : 54
সংস্কৃতিমন্ত্রক
শহীদ ভগৎ সিং – এর জন্ম জয়ন্তীতে প্রধানমন্ত্রীর শ্রদ্ধার্ঘ্য
নয়াদিল্লি, ২৮ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী শহীদ ভগৎ সিং-এর জন্ম জয়ন্তীতে শ্রদ্ধা জ্ঞাপন করেছেন। এক ট্যুইটে প্রধানমন্ত্রী বলেছেন, “মহান স্বাধীনতা সংগ্রামী শহীদ ভগৎ সিং-এর জন্ম বার্ষিকীতে বিনম্র শ্রদ্ধাঞ্জলি। নির্ভীক ভগৎ সিং প্রত্যেক ভারতীয়র হৃদয়ে রয়েছেন। তাঁর সাহসী ত্যাগ স্বীকার অগণিত মানুষের মধ্যে দেশপ্রেমের স্ফুলিঙ্গ জ্বালিয়েছিল। আমি তাঁর জন্ম জয়ন্তীতে প্রণাম জানাই এবং তাঁর মহৎ আদর্শের কথা স্মরণ করি”।
CG/SS/SB
(Visitor Counter : 101
তথ্যওসম্প্রচারমন্ত্রক
সপ্তদশ মুম্বাই আন্তর্জাতিক চলচ্চিত্র উৎসব আগামী ২৯ মে থেকে চৌঠা জুন পর্যন্ত অনুষ্ঠিত হবে
মুম্বাই, ১৩ ফেব্রুয়ারি, ২০২২
দেশ বিদেশের চলচ্চিত্র নির্মাতা ও সিনেমা প্রেমীদের বহু প্রত্যাশিত সপ্তদশ মুম্বাই আন্তর্জাতিক চলচ্চিত্র উৎসব আগামী ২৯ মে থেকে চৌঠা জুন পর্যন্ত মুম্বাইয়ের ফিল্ম ডিভিশন কমপ্লেক্সে আয়োজিত হবে। এই চলচ্চিত্র উৎসবের তথ্যচিত্র, স্বল্প দৈর্ঘ্যের এবং অ্যানিমেশন ছবি বিভাগে অংশগ্রহণের জন্য অনলাইন আবেদন জমা দেওয়ার প্রক্রিয়া আগামী ১৫ ফেব্রুয়ারি থেকে শুরু হয়ে ১৫ মার্চ পর্যন্ত চলবে। এই চলচ্চিত্র উৎসবের বিভিন্ন বিভাগে অংশ গ্রহণের জন্য চলচ্চিত্র নির্মাতারা উৎসবের ওয়েবসাইট  অথবা এই ওয়েবসাইটে - https://filmfreeway.com/MumbaiInternationalFilmFestival-MIFF লগঅন করতে পারেন।
২০১৯-এর পয়লা সেপ্টেম্বর থেকে ২০২১-এর ৩১ ডিসেম্বর পর্যন্ত যে চলচ্চিত্রগুলির কাজ শেষ হয়েছে, কেবল সেগুলিই প্রতিযোগিতায় অংশগ্রহণের অনুমোদন পাবে। উৎসবে সেরা তথ্যচিত্রকে স্বর্ণ নির্মিত শাঁখ এবং ১০ লক্ষ টাকা নগদ পুরস্কার দেওয়া হবে। উৎসবের বিভিন্ন বিভাগে জয়ী চলচ্চিত্রগুলিকে নগদ পুরস্কার, ট্রফি, শংসাপত্র এবং রুপোর শাঁখ দেওয়া হবে। ভারত এখন আজাদি কা অমৃত মহোৎসব উদযাপন করছে। সেই অনুসারে এবারে চলচ্চিত্র উৎসবে ইন্ডিয়া@75 শীর্ষক বিষয়ের ওপর ভিত্তি করে তৈরি সেরা স্বল্প দৈর্ঘ্যের চলচ্চিত্রটিকে বিশেষ পুরস্কারে সম্মানিত করা হবে। ভারতীয় অ-কাহিনী চলচ্চিত্র শিল্প ক্ষেত্র থেকে প্রখ্যাত ব্যক্তিত্বকে মর্যাদাপূর্ণ ভি শান্তারাম লাইফটাইম অ্যাচিভমেন্ট পুরস্কারে সম্মানিত করা হবে। পুরস্কার স্বরূপ ১০ লক্ষ টাকা, একটি ট্রফি ও মানপত্র দেওয়া হবে।
উল্লেখ করা যেতে পারে, মুম্বাই আন্তর্জাতি চলচ্চিত্র উৎসব দক্ষিণ এশিয়ায় সব থেকে পুরানো ও সর্ববৃহৎ অ-কাহিনী চিত্র প্রদর্শনের মঞ্চ। মহারাষ্ট্র সরকারের সহযোগিতায় কেন্দ্রীয় তথ্য ও সম্প্রচার মন্ত্রকের ফিল্ম ডিভিশন এই উৎসবের আয়োজন করে থাকে। সারা বিশ্ব থেকে চলচ্চিত্র নির্মাতারা এই উৎসবে যোগদান করেন। অ-কাহিনী চিত্র বিভাগে সেরা ছবিগুলিকে নিয়ে প্রতিযোগিতার পাশাপাশি মত বিনিময়সভা, কর্মশিবির, বিশিষ্ট চলচ্চিত্র নির্মাতাদের নিয়ে ওপেন ফোরাম বা খোলামেলা আলোচনা প্রভৃতি কর্মসূচির আয়োজন করা হয়। ২০২০-র ষোড়শ চলচ্চিত্র উৎসবে দেশ-বিদেশ থেকে ৮৭১টি অ-কাহিনী চিত্র উৎসবে অংশ নেয়। গতবার বিভিন্ন বিভাগে সেরা চলচ্চিত্রগুলিকে বাছাই করার জন্য ফ্রান্স, জাপান, সিঙ্গাপুর, কানাডা, বুলগেরিয়া ও ভারতের বিশিষ্ট চলচ্চিত্র ব্যক্তিত্বদের নিয়ে বিচারকমন্ডলী গঠন করা হয়েছিল।
এবারের চলচ্চিত্র উৎসব সম্পর্কে যে কোন বিষয়ে জানার জন্য উৎসব কর্তৃপক্ষের সঙ্গে দূরাভাস ও ইমেল মারফৎ যোগাযোগ করা যেতে পারে। দূরাভাস নম্বর - +91-22-23522252 / 23533275 এবং ই-মেল ঠিকানা miffindia[at]gmail[dot]com ।
(CG/BD/AS/
মানবসম্পদবিকাশমন্ত্রক
আইআইটি খড়্গপুর ও টাটা মেডিকেল সেন্টার ক্যান্সার চিকিৎসার জন্য একটি সুসংহত ডিজিটাল আর্কাইভ গড়ে তুলেছে
কলকাতা, ২৭ জুলাই, ২০১৯
আইআইটি খড়্গপুর ও টাটা মেডিকেল সেন্টার দেশে ক্যান্সার গবেষণায় সাহায্য করার জন্য একটি ছবি সম্বলিত ডিজিটাল আর্কাইভ ব্যবস্থা তৈরি করেছে। কম্প্রিহেন্সিভ ডিজিটাল আর্কাইভ অফ ক্যান্সার ইমেজিং  প্রকল্পটির মাধ্যমে কৃত্রিম মেধার সাহায্যে ছবির মাধ্যমে গবেষণা ও চিকিৎসার বিভিন্ন প্রশ্নের উত্তর পাওয়া যাবে।
এই পাইলট প্রকল্পটি সফল হলে চিকিৎসা ক্ষেত্রে ছবির মাধ্যমে কাজ করার পরবর্তী ধাপ তৈরি করা হবে। আরও বেশি মানুষের কাছে চিকিৎসা পরিষেবা পৌঁছে দেওয়ার জন্য ছবির মাধ্যমে কৃত্রিম মেধার সাহায্যে নানা থেরাপির ব্যবস্থা করা হবে। আইআইটি খড়্গপুর এবং টাটা মেডিকেল সেন্টার আরও প্রযুক্তি ব্যবহার করে চিকিৎসা-বিজ্ঞানের উন্নয়নের স্বার্থে কাজ করে চলেছে। এই লক্ষ্যে স্নাতকোত্তর পর্যায়ে বিভিন্ন শিক্ষাক্রম এবং গবেষণার ব্যবস্থা করা হয়েছে। কেন্দ্রীয় সরকারের মানবসম্পদ উন্নয়ন মন্ত্রকের জাতীয় ডিজিটাল লাইব্রেরি উদ্যোগ  – এর মাধ্যমে আইআইটি খড়্গপুর মূলত রেডিও অঙ্কোলজির ক্ষেত্রে ক্যান্সার রোগীদের জন্য এই ছবি সম্বলিত ডিজিটাল আর্কাইভ ব্যবস্থাটি চালু করেছে।
CG/CB/SB
(Visitor Counter : 77
জাহাজচলাচলমন্ত্রক
দেশে ওয়াটার-এরোড্রোম
নতুন দিল্লি, ১৫ মার্চ, ২০২২
বর্তমানে দেশে দুটি ওয়াটার-এরোড্রোম আছে। দুটিই গুজরাটের আমেদাবাদে। একটি সর্দার সরোবর বাঁধে , অন্যটি সরবমতি নদীতে। সবরমতি নদী থেকে কেভাডিয়ার স্ট্যাচু অফ ইউনিটির মধ্যে ২০২০ সালের ৩১শে অক্টোবর দেশের প্রথম সি-প্লেন পরিষেবা শুরু হয়েছিল। কিন্তু কোভিড অতিমারী ও বিভিন্ন সমস্যার কারণে ১১ই এপ্রিল ২০২১ থেকে এই পরিষেবা বন্ধ হয়ে যায়।
কেন্দ্রীয় বন্দর, জাহাজ ও জলপথ মন্ত্রক সি-প্লেন পরিষেবার উন্নয়নে অসামরিক বিমান পরিবহণ মন্ত্রকের সঙ্গে একটি সমঝোতাপত্রে স্বাক্ষর করেছে। গুজরাটে যে দুটি ওয়াটার-এরোড্রোম –এর কথা বলা হলো সেগুলি ছাড়াও গুজরাট, অসম, তেলেঙ্গানা, অন্ধ্রপ্রদেশ, আন্দামান ও নিকোবর দ্বীপপুঞ্জ এবং লাক্ষাদ্বীপে আরও ওয়াটার-এরোড্রোম গড়ে তোলার জন্য জায়গা বাছা হয়েছে।
কেন্দ্রীয় বন্দর, জাহাজ ও জলপথ মন্ত্রী শ্রী সর্বানন্দ সোনওয়াল আজ রাজ্যসভায় এক প্রশ্নের লিখিত উত্তরে এই খবর জানিয়েছেন।
CG/SD/SKD/
(Visitor Counter : 87
কেন্দ্রীয়মন্ত্রিসভা
কেন্দ্রীয় মন্ত্রিসভা ভারতীয় রেলে ৭০০ মেগাহার্জ ফ্রিকোয়েন্সি ব্যান্ডে ৫ মেগাহার্জ স্পেকট্রাম বরাদ্দে অনুমোদন দিয়েছে
নতুন দিল্লি, ০৯ জুন, ২০২১
আত্মনির্ভর ভারত মিশনে গতি নিয়ে আসতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা ভারতীয় রেলে স্টেশন এবং ট্রেনে জনসাধারণের নিরাপত্তা ও সুরক্ষা পরিষেবার জন্য ৭০০ মেগাহার্জ ফ্রিকোয়েন্সি ব্যান্ডে ৫ মেগাহার্জ স্পেকট্রামের বরাদ্দ দেওয়ার প্রস্তাবে অনুমোদন দিয়েছে।
এই স্পেকট্রাম দিয়ে ভারতীয় রেলে তার যাত্রাপথে এলটিই  ভিত্তিক মোবাইল ট্রেন রেডিও যোগাযোগ গড়ে তোলার পরিকল্পনা করেছে। এই প্রকল্পে আনুমানিক ২৫ হাজার কোটি টাকারও বেশি বিনিয়োগ করা হবে। প্রকল্পটি আগামী ৫ বছরের মধ্যে শেষ হবে।
এছাড়াও ভারতীয় রেল টিসিএএস -কে অনুমোদন দিয়েছে। এটি দেশীয়ভাবে তৈরি এটিপি  ব্যবস্থাপনা, যা ট্রেনের মুখোমুখি সংঘর্ষ এড়াতে সাহায্য করবে। এতে ট্রেন দুর্ঘটনা হ্রাস পাবে এবং যাত্রীদের সুরক্ষা সুনিশ্চিত হবে। ফলে রেলের কাজকর্ম এবং রক্ষাণাবেক্ষণ ব্যবস্থাপনায় কৌশলগত পরিবর্তন নিয়ে আসবে। বর্তমান পরিকাঠামো ব্যবস্থাপনা ব্যবহারের মাধ্যমে ট্রেন লাইনের ক্ষমতা বৃদ্ধি করে আরও বেশি ট্রেন চলাচলে সহায়তা করবে এবং নিরাপত্তা ক্ষেত্রে উন্নতিসাধনে সাহায্য করবে।
আধুনিক রেল নেটওয়ার্কের ফলে পণ্য পরিবহণে ব্যয় হ্রাস পাবে। এছাড়া মেক ইন ইন্ডিয়া মিশন বাস্তবায়নের মাধ্যমে উৎপাদন ইউনিট গড়ে তোলার ক্ষেত্রে বহুজাতিক শিল্প সংস্থাকে আকৃষ্ট করে তোলা যাবে ও কর্মসংস্থানের সুযোগ তৈরি হবে।
ভারতীয় রেলের জন্য এলটিই ব্যবহারের উদ্দেশ্যই হলো ট্রেন চলাচলের ক্ষেত্রে সুরক্ষা ও নিরাপত্তা সুনিশ্চিত করা এবং নির্ভরযোগ্য ভয়েজ, ভিডিও ও তথ্য যোগাযোগ পরিষেবা গড়ে তোলা। এটি আধুনিক সিগন্যালিং এবং ট্রেন সুরক্ষা ব্যবস্থাপনার জন্য ব্যবহৃত হবে। লোকো পাইলট এবং গার্ডদের মধ্যে নির্বিঘ্নে যোগাযোগ নিশ্চিত করবে। এটি দক্ষ, নিরাপদ এবং দ্রুত ট্রেন চলাচলের ক্ষেত্রে সাহায্য করবে। ট্রেনের কামরায় বিশেষত ওয়াগান ও লোকোমোটিভে সিসিটিভি ক্যামেরার মাধ্যমে লাইভ ভিডিও ফিড পাঠাতেও সক্ষম হবে।
এর জন্য ট্রাই কর্তৃপক্ষের সুপারিশ অনুসারে রয়্যালটি ফি এবং ব্যক্তিগত ব্যবহারের জন্য লাইসেন্স ফি প্রদানের ক্ষেত্রে টেলি যোগাযোগ দপ্তরের নির্ধারিত সূত্রের ভিত্তিতে যে মাশুল ধার্য করা হয়েছে তা দিতে হবে।
CG/SS/SKD
(Visitor Counter : 191
মৎস্য ও পশু পালন এবং দুগ্ধশিল্প মন্ত্রক
মাংসের দোকান এবং কসাইখানাগুলিতে অস্বাস্হ্যকর অবস্হা
নয়াদিল্লী, ২০ মার্চ, ২০২০
করোনা ভাইরাস সংক্রমন জনিত বর্তমান পরিস্হিতিতে মাছ অথবা মাংস থেকে এই ভাইরাস ছড়ায়না। দেশে মাছ মাংসের বাজার এবং কসাইখানাগুলি স্হানীয় প্রশাসন এবং রাজ্য সরকার নিয়ন্ত্রণ করে থাকে। যদিও কিছু রাজ্য জানিয়েছে যে, কিছু সংখ্যক বাজারের অস্বাস্হ্যকর পরিবেশ রয়েছে। দেশের কসাইখানাগুলিকে সুনির্দিষ্ট স্বাস্হ্য বিধি মেনে চলার জন্য কেন্দ্র এবং রাজ্য সরকার নীতি নির্দেশিকা জারি করেছে। এর পাশাপাশি ভারতের খাদ্য সুরক্ষা এবং গুনগত মান নিয়ন্ত্রণকারী সংস্হা ’পরিচ্ছন্ন এবং নিরাপদ মাংস প্রচারাভিযান’ কর্মসূচির সূচনা করেছে। রাজ্য অথবা কেন্দ্রশাসিত সরকার তাদের পৌরসভা এলাকায় কসাইখানাগুলি সঠিকভাবে খাদ্য সুরক্ষা বিধি মেনে চলছে কিনা তা দেখার জন্য এফএসএসএআই নির্ধারিত তৃতীয় কোনো সংস্হাকে দিয়ে নজরদারি চালাতে বলেছে। রাজ্যসভায় এক প্রশ্নের উত্তরে একথা জানিয়েছেন মৎস্য ও প্রাণীসম্পদ দপ্তরের প্রতিমন্ত্রী ডঃ সঞ্জীব কুমার বালিয়ান।
CG/SS/NS
(Visitor Counter : 110
পর্যটনমন্ত্রক
তীর্থক্ষেত্রগুলির উন্নয়ন সংক্রান্ত জাতীয় মিশন ‘প্রসাদ’ কর্মসূচিতে ১৯টি রাজ্যের ২৬টি ধর্মস্হানকে চিহ্নিত করা হয়েছে
নয়াদিল্লি, ৩০ জুলাই, ২০১৮
কেন্দ্রীয় পর্যটন মন্ত্রক, স্বদেশ দর্শন, তীর্থক্ষেত্রগুলির উন্নয়ন সংক্রান্ত জাতীয় মিশন ‘প্রসাদ’ এবং দেশের পর্যটন পরিকাঠামো উন্নয়নে রাজ্যসরকার ও কেন্দ্রশাসিত অঞ্চলগুলিকে আর্থিক সহায়তা দিয়ে থাকে। কেন্দ্রীয় পর্যটন প্রতিমন্ত্রী  শ্রী কে জে আলফনস্ আজ লোকসভায় এক প্রশ্নের লিখিত জবাবে জানিয়েছেন যে, প্রসাদ কর্মসূচিতে ১৯টি রাজ্যের ২৬টি ধর্মস্হানকে উন্নয়ন/পুনরুজ্জীবনের জন্য চিহ্নিত করা হয়েছে। এগুলি হল, পশ্চিমবঙ্গের বেলুড়, উত্তরপ্রদেশের বারাণসী, মথুরী, উত্তরাখন্ডের কেদারনাথ-বদ্রীনাথ, ওডিশার পুরী, তামিলনাড়ুর কাঞ্চীপুরম, ভেল্লামকান্নি, রাজস্হানের আজমেড়, পাঞ্চাবের অমৃতসর, মহারাষ্ট্রের ত্রৈম্বকেশ্বর, মধ্যপ্রদেশের ওঙ্কারেশ্বর, হিমাচলপ্রদেশের উনা, কেরালার গুরুভায়ুর, কর্ণাটকের চামুন্ডেশ্বরী দেবী, ঝাড়খন্ডের দেওঘর, জম্ম-কাশ্মীরের হজরতবাল কাটরা, হরিয়ানার গুরুদোয়ারা নাদাসাহেব, গুজরাটের দ্বারকা ও সোমনাথ, বিহারের পাটনা ও গয়া, অসমের কামাক্ষ্যা, অন্ধ্রপ্রদেশের শ্রীশৈলম ও অমরাবতী। পর্যটন সংক্রান্ত পরিকাঠামো উন্নয়নের লক্ষ্যে কেন্দ্রীয় সংস্হাগুলিকেও আর্থিক সহায়তা দেওয়া হয়ে থাকে বলে তিনি জানান।
CG/PB/NS/…
(Visitor Counter : 60
রেলমন্ত্রক
১৫ জোড়া বিশেষ ট্রেনের জন্য টিকিট বুক করার শর্তাবলী সংশোধন করলো ভারতীয় রেল
নয়াদিল্লি, ২২ মে, ২০২০
ভারতীয় রেল বর্তমানে ১৫ জোড়া বিশেষ ট্রেন চালাচ্ছে। এই ট্রেনগুলির পরিষেবা গত ১২ই মে থেকে শুরু হয়েছে। যাত্রীদের সুবিধার্থে সিদ্ধান্ত হয়েছে, ১৫ জোড়া এই বিশেষ ট্রেনের টিকিট বুকিং – এর ক্ষেত্রে নির্দিষ্ট কিছু শর্তাবলী সংশোধন করা হবে।
এই প্রেক্ষিতে ট্রেনগুলির জন্য আগাম টিকিট সংরক্ষণের সময়সীমা ৭ দিন থেকে বাড়িয়ে ৩০ দিন করা হবে। এই ট্রেনগুলির জন্য কোনও তৎকাল টিকিট বুকিং ব্যবস্থা থাকছে না। বর্তমান নিয়ম ও শর্তাবলী অনুযায়ী, এই ট্রেনগুলির জন্য আরএসি বা ওয়েটিং লিস্টের টিকিট দেওয়া হবে। অবশ্য, ওয়েটিং লিস্টে থাকা যাত্রীদের ট্রেন সফরে অনুমতি দেওয়া হবে না।
সংশ্লিষ্ট ট্রেনটির যাত্রা শুরুর কমপক্ষে ৪ ঘন্টা আগে যাত্রী আসনের প্রথম তালিকা এবং ২ ঘন্টা আগে দ্বিতীয় তালিকা প্রস্তুত করা হবে। প্রথম ও দ্বিতীয় তালিকা প্রস্তুত করার মাঝে যে সময় থাকবে, সেই সময়ে কারেন্ট টিকিট বুক করা যাবে।
কম্প্যুটার-চালিত পিআরএস কাউন্টার সহ ডাকঘর, যাত্রী টিকিট সুবিধা কেন্দ্র ছাড়াও আইআরসিটিসি-র ওয়েবসাইট থেকে এবং স্বীকৃত এজেন্টদের কাছ থেকে টিকিট বুক করা যাবে। এই টিকিট বুক করা যাবে আগামী ২৪শে মে থেকে ট্রেনের যাত্রা সূচনার দিন অর্থাৎ ৩১শে মে পর্যন্ত।
(CG/BD/SB
প্রধানমন্ত্রীরদপ্তর
প্রথম বারের মত প্রধানমন্ত্রী ৬ই আগস্ট বিদেশে ভারতীয় মিশনগুলির প্রধান এবং বাণিজ্য জগতের সংশ্লিষ্ট ব্যক্তিদের সঙ্গে মতবিনিময় করবেন
প্রধানমন্ত্রী ‘লোক্যাল গোজ গ্লোবাল-মেক ইন ইন্ডিয়া ফর দ্য ওয়ার্ল্ড’ –এর জন্য আহ্বান জানাবেন
নতুনদিল্লি, ৫ই আগস্ট, ২০২১
প্রধানমন্ত্রী শ্রী নরেন্দ্র মোদী ভিডিও কনফারেন্সের মাধ্যমে ৬ই আগস্ট সন্ধ্যে ৬টার সময় বিদেশে ভারতীয় মিশনগুলির প্রধান এবং বাণিজ্য জগতের সংশ্লিষ্ট ব্যক্তিদের সঙ্গে মতবিনিময় করবেন। এই অনুষ্ঠানে প্রধানমন্ত্রী ‘লোক্যাল গোজ গ্লোবাল-মেক ইন ইন্ডিয়া ফর দ্য ওয়ার্ল্ড’ –এর জন্য অর্থাৎ স্থানীয় পণ্যকে বিদেশের বাজারে পৌঁছে দেবার আহ্বান জানাবেন।
রপ্তানির জন্য অতি ক্ষুদ্র, ক্ষুদ্র ও মাঝারি শিল্পোদ্যোগ এবং যে সব শিল্প সংস্থায় প্রচুর শ্রমিকের প্রয়োজন হয় সেখানে কর্মসংস্থানের সৃষ্টি হবে। এর প্রভাব পড়বে উৎপাদন ক্ষেত্রে তথা সার্বিকভাবে অর্থনীতির উপর।
এই মতবিনিময়ের ফলে আমাদের পণ্য রপ্তানির সম্ভাবনাকে কাজে লাগাতে বাণিজ্য জগতের সংশ্লিষ্ট ব্যক্তিরা উৎসাহিত হবেন এবং আন্তর্জাতিক চাহিদা পূরণে স্থানীয় দক্ষতাকে কাজে লাগাবেন।
অনুষ্ঠানে কেন্দ্রীয় বাণিজ্য মন্ত্রী এবং বিদেশ মন্ত্রী ছাড়াও ২০টির বেশি দপ্তরের সচিব, বিভিন্ন রাজ্য সরকারের পদস্থ আধিকারিকরা এক্সপোর্ট প্রমোশন কাউন্সিল অ্যান্ড চেম্বার অফ কমার্সের সদস্যরা উপস্থিত থাকবেন।
CG/CB/
(
কর্পোরেটবিষয়সংক্রান্তমন্ত্রক
কেন্দ্রীয় মন্ত্রিসভা ভারতের ইন্সটিটিউট অফ চার্টার্ড অ্যাকাউন্ট্যান্টস  এবং চেম্বার অফ অডিটর্স অফ দ্য রিপাবলিক অফ আজারবাইজান  প্রতিষ্ঠানের মধ্যে সমঝোতাপত্র স্বাক্ষরের প্রস্তাব অনুমোদন করেছে
নয়াদিল্লি, ০৮ সেপ্টেম্বর, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা ভারতের ইন্সটিটিউট অফ চার্টার্ড অ্যাকাউন্ট্যান্টস  এবং চেম্বার অফ অডিটর্স অফ দ্য রিপাবলিক অফ আজারবাইজান  প্রতিষ্ঠানের মধ্যে সমঝোতাপত্র স্বাক্ষরের প্রস্তাব অনুমোদন করেছে।
ভারত ও আজারবাইজানের এই দুটি প্রতিষ্ঠানের মধ্যে সমঝোতাপত্র স্বাক্ষরের ফলে হিসেব-নিকেশ, পেশাদারী রীতি-নীতি, কারিগরি গবেষণা, প্রফেশনাল অ্যাকাউন্ট্যান্সি প্রশিক্ষণ, হিসেব-নিকেশের ক্ষেত্রে যথাযথ নজরদারি তথা হিসেব-নিকেশ সংক্রান্ত জ্ঞান এবং মেধাসম্পদ উন্নয়নের মতো ক্ষেত্রে পারস্পরিক সহযোগিতা গড়ে উঠবে।
আইসিএআই এবং সিএএআর প্রতিষ্ঠান দুটি হিসেব-নিকেশ থেকে শুরু করে আর্থিক বিষয়ক এবং অ্যাকাউন্টিং পেশার ক্ষেত্রে সহযোগিতাকে আরও মজবুত করতে আগ্রহী। এই লক্ষ্যে প্রতিষ্ঠান দুটি বইপত্র ও ম্যাগাজিন, পারস্পরিক সহমতের ভিত্তিতে নিবন্ধ প্রকাশ সহ যৌথভাবে সভা-সম্মেলন এবং গোলটেবিল বৈঠক আয়োজনে সম্মত হয়েছে। সমঝোতাপত্র অনুযায়ী, আইসিএআই এবং সিএএআর অডিট ও অ্যাকাউন্টিং সহ ব্লকচেন, স্মার্ট কন্ট্রাক্ট সিস্টেম প্রভৃতি ক্ষেত্রে সৃজনশীল পদ্ধতি প্রয়োগে সমীক্ষা চালাবে বলে স্থির হয়েছে। এছাড়াও, দুর্নীতি ও অর্থ পাচারের বিরুদ্ধে যৌথ সহযোগিতার ব্যাপারেও আগ্রহ প্রকাশ করেছে।
সারা বিশ্বে ৪৫টি দেশে ৬৯টি শহরে আইসিএআই – এর শাখা ও প্রতিনিধিত্বমূলক কার্যালয় রয়েছে। সেই সূত্রে সংশ্লিষ্ট দেশে আইসিএআই – এর সদস্যরা প্রাসঙ্গিক সমস্ত বিষয়ে গুরুত্বপূর্ণ ভূমিকা পালন করতে পারেন। ভারত সরকার সেই সমস্ত দেশের সেরা পন্থা-পদ্ধতিগুলিকে কাজে লাগিয়ে বৈদেশিক লগ্নি আকৃষ্ট করতে পারে। এমনকি, বিদেশি সংস্থাগুলিকে ভারতে তাদের প্রতিষ্ঠান স্থাপনেও উৎসাহ দিতে পারে। আজারবাইজানের প্রতিষ্ঠানটির সঙ্গে আইসিএআই – এর সমঝোতাপত্র স্বাক্ষরের ফলে উভয় প্রতিষ্ঠানই হিসেব-নিকেশ পেশার ক্ষেত্রে পরিষেবা বিনিময় করতে পারবে।
উল্লেখ করা যেতে পারে, ভারতে চার্টার্ড অ্যাকাউন্ট্যান্ট পেশায় নিয়ন্ত্রণ কায়েমের লক্ষ্যে ১৯৪৯ সালের চার্টার্ড অ্যাকাউন্ট্যান্স আইনের আওতায় একটি সংবিধিবদ্ধ প্রতিষ্ঠান হিসাবে ইন্সটিটিউট অফ চার্টার্ড অ্যাকাউন্ট্যান্স অফ ইন্ডিয়া  গড়ে তোলা হয়।
CG/BD/SB
(Visitor Counter : 99
প্রধানমন্ত্রীরদপ্তর
প্রবীণ সিপিআই নেতা গুরুদাস দাশগুপ্তের প্রয়াণে প্রধানমন্ত্রীর শোক প্রকাশ
নয়াদিল্লি, ৩১ ডিসেম্বর, ২০১৯
প্রধানমন্ত্রী শ্রী নরেন্দ্র মোদী প্রবীণ সিপিআই নেতা গুরুদাস দাশগুপ্তের প্রয়াণে গভীর শোক প্রকাশ করেছেন।
এক শোক বার্তায় প্রধানমন্ত্রী বলেছেন, “শ্রী গুরুদাস দাশগুপ্ত ছিলেন তাঁর আদর্শের প্রতি সর্বদাই অঙ্গীকারবদ্ধ এবং স্পষ্ট বক্তা। সংসদে বিভিন্ন বিষয়ে তাঁর জোড়ালো বক্তব্য শোনা গেছে এবং সমস্ত রাজনৈতিক মহলে তাঁর বিদগ্ধ মতামত প্রশংসিত হয়েছে। তাঁর প্রয়াণে আমি শোকাহত, তাঁর আত্মার শান্তি কামনা করি”।
SSS/BD/SB
(Visitor Counter : 51
খাদ্যপ্রক্রিয়াকরণশিল্পমন্ত্রক
গ্রামীণ এলাকায় খাদ্য প্রক্রিয়াকরণ শিল্প সংস্থা স্থাপন
নতুন দিল্লি, ১০ ডিসেম্বর, ২০২১
খাদ্য প্রক্রিয়াকরণ শিল্প মন্ত্রক দেশের গ্রামীণ এলাকায় খাদ্য প্রক্রিয়াকরণ শিল্প সংস্থা স্থাপন সহ খাদ্য প্রক্রিয়াকরণ ক্ষেত্রে সামগ্রিক বৃদ্ধি ও বিকাশের জন্য ২০১৬-১৭ সাল থেকে প্রধানমন্ত্রী কিষান সম্পদ যোজনা  বাস্তবায়ন করেছে। পিএমকেএসওয়াই-এর আওতায় মেগা ফুড পার্ক, সমন্বিত কোল্ড চেইন এবং মূল্য সংযোজন পরিকাঠামো, খাদ্য প্রক্রিয়াকরণ ও সংরক্ষণের ক্ষমতা সম্প্রসারণ, কৃষি-প্রক্রিয়াকরণ, ক্লাস্টারগুলির জন্য পরিকাঠামো, খাদ্য নিরাপত্তা ও গুণমান নিশ্চিতকরণ পরিকাঠামো, মানব সম্পদ বৃদ্ধি ইত্যাদি ক্ষেত্রে একাধিক পদক্ষেপ নেওয়া হয়েছে।
২০২০-২১ থেকে ২০২৪-২৫ সাল পর্যন্ত পাঁচ বছরে দেশে ২ লক্ষ ক্ষুদ্র খাদ্য প্রক্রিয়াকরণ সংস্থার উন্নতিসাধন/ স্থাপনের জন্য আর্থিক, প্রযুক্তিগত এবং ব্যবসায়িক সহায়তা প্রদানের লক্ষ্যে খাদ্য প্রক্রিয়াকরণ শিল্প মন্ত্রক 'পিএম ফর্মালাইজেশন অফ মাইক্রো ফুড প্রসেসিং ইন্টারপ্রাইজ স্কিম'  বাস্তবায়ন করেছে। এর জন্য ১০ হাজার কোটি টাকা বরাদ্দ করা হয়েছে।
রাজ্যসভায় আজ এক প্রশ্নের লিখিত উত্তরে এই তথ্য জানিয়েছেন খাদ্য প্রক্রিয়াকরণ শিল্প মন্ত্রকের প্রতিমন্ত্রী শ্রী প্রহ্লাদ সিং প্যাটেল।
CG/SS/SKD/
(Visitor Counter : 79